Keskustelu:Valkohäntäpeura

message: Suositushan on nykyään käyttää tästä elukasta nimeä valkohäntäkauris joten sivun siirtäminen lienee paikallaan?! --Anr 26. lokakuuta 2005 kello 17:58:15 (UTC)
replies: text: No enpä oo koskaan kuullutkaan moista, ainoastaan valkohäntäpeurasta olen kuullut puhuttavan. --TeVe 26. lokakuuta 2005 kello 18:01:03 (UTC)

text: Enpä ole minäkään koskaan kuullutkaan tuollaisesta muodosta. Wikipediassa on tapana käyttää yleisintä muotoa. --SM 26. lokakuuta 2005 kello 18:07:11 (UTC)

text: Siirretääkö? -tKahkonen 26. lokakuuta 2005 kello 18:30:15 (UTC)
replies: text: : Mielestäni pitäisi siirtää, ja valkohäntäpeura -sivulta uudelleenohjaus. Wikipedian on tehtävä osansa uuden nimen leviämisessä :). --Anr 26. lokakuuta 2005 kello 18:56:13 (UTC)
replies: text: ::Olen viime päivinä ymmärtänyt, että Wikipedian käytännön mukaista on käyttää yleisintä nimeä. --SM 27. lokakuuta 2005 kello 01:45:14 (UTC)
replies: text: :::SM:n kanssa olen samaa mieltä. Ei Wikin tarvitse hypätä kielitoimiston tai muunkaan instanssin nimeämisoikkujen perässä, vaan käyttää sitä yleisesti käytetyintä ja/tai tunnetuinta nimeä. Minun mielestä ei siirretä. --TeVe 27. lokakuuta 2005 kello 04:21:03 (UTC)
replies: text: ::::Kuten Iso-Britannia. Ja taitaa wiki pitää sisällään reilusti enemmän oikkuja kuin tämä pahapaha taho joka huvikseen menee elukoiden nimiä muuttelemaan. :) --Anr 29. lokakuuta 2005 kello 20:12:47 (UTC)
replies: text: :::::Voisiko sinne panna ilmoituksen, että nimenmuutos ko. elikon kohdalla on vireillä? Samoin kuin maamyyrästä on tulossa kontiainen. --Suomuhauki 27.2.06 16:01
Suomen Luonto -lehdessä helmikuu 2007 on juttua nimenmuutoksesta. Tämän artikkelin nimen täytyisi olla valkohäntäkauris, sillä nimi muutetaan. Yhdistynyt Kuningaskunta -keskustelussa on päätetty noudattaa kielitoimiston suositusta, joten linjan tulisi olla yhdenmukainen, eikö niin? Peura nimitys on harhaanjohtava.

text: Kovin paljoa en ole tähän aiheeseen ehtinyt perehtyä, mutta tulen nyt tänne laukomaan mielipidettäni, joka perustuu pääosin biologian opettajani kertomaan. Eli, tämä valkohantäpeura/-kaurishan on alunperin pohjoisamerikkalainen laji, kun taas peura-nimitystä kaytetään lajeista, jotka ovat jääkauden jälkeen saapuneet tänne Euroopasta. Minusta on hyvä erotella alkuperältään amerikkalaiset lajit eurooppalaisista, (ja ehkäpä parhaiten tämä onnistuu nimenomaan nimien avulla;) eikä käyttää niitä sekaisin vain sitä varten, että ihmiset ovat tottuneet johonkin. Eikä tässä todellakaan ole kysymys siitä pomppiiko Wikipedia joidenkin määräysten perässä, vaan siitä näitä alunperin virheellisiä nimeämisiä yritetään korjata; enkä katsoisi sitä ollenkaan pahalla, jos wikipedia ottaisi osaa siihen. laîche 23. toukokuuta 2007 kello 15.44 (UTC)
Valkohäntäkauris todellakin olisi paikkaansa pitävämpi nimi, olen siis samaa mieltä laîchen kanssa. 
Onhan vielä nyttenkin ainakin japaninpeura ja kuusipeura, jotka eivät ole oikeita peuroja, ja näille on uudet nimiehdotukset vireillä. Toisaalta taas saksanhirven nimeä ollaan muuttamassa saksanpeuraksi huolimatta siitä, ettei se ole mikään peura vaan japaninpeuran/-hirven lähisukulainen. Eli ei erityisen loogista toimintaa tuollakaan suunnassa. Wikipedian tehtävä ei ole näitä ruveta uudelleennimeämään, vaan siitä päättää aluksi omat nimityöryhmänsä, minkä jälkeen voidaan sivusta seurata tulevatko uudet nimet yleiseen käyttöön tietokirjallisuudessa sekä valtatiedotusvälineissä ja toimia sen mukaan. --SM 22. heinäkuuta 2008 kello 13.16 (UTC)

message: Käyttäjä norr poisti artikkelista tietoa perusteena "toimikunnalla ei tällaisia perusteluja". Lähteissä  kuitenkin todetaan näin: "Nimistötoimikunta perustelee muutoksia biologisilla ja taksonomisilla syillä: valkohäntäpeura on läheisempää sukua metsäkauriille kuin metsäpeuralle (ja sen kesymuodolle porolle)". Vaikka poro ei tosiasiassa olekaan polveutunut metsäpeurasta, niin ne kuitenkin kuuluvat lajiin peura (Rangifer tarandus). Muutenkaan lähteiden ja viitteiden poistelu artikkeleista ei ole suotavaa, Wikipediassa on ennestäänkin riittävästi lähteetöntä aineistoa. Ystävällisesti, --Compance 21. marraskuuta 2010 kello 15.16 (EET)
replies: text: Hei, löytyvätkö nuo perustelut toimikunnan omasta dokumentista (verkkosivu), johon artikkelissa myös viitataan? Poistin artikkelista viittauksen Vihdin Uutisten verkkosivu-uutiseen, joka näytti toimikunnan perusteiden virhetulkinnalta, sekä sitä seuranneita käyttäjä c:n omia päätelmiä (yllä antamastasi viitteestä näen nyt, että VU:n teksti oli suoraan Metsästäjäliiton lausunnosta). Mutta jos nimistötoimikunta todella perustelee noin, silloin voidaan ja on syytä viitata suoraan toimikuntaan; muuten pidän tulkintaa kyseenalaisena, ja voidaan sanoa korkeintaan että "Metsästäjäliitto sanoo toimikunnan perustelevan...". Tullaan sitten kysymykseen, onko tietosanakirjassa syytä kertoa siitä, miten joku (paikallislehden mukaan) tulkitsee jonkun muun ehdotusten perusteita, ja kommentoida näitä näkemyksiä; mielestäni tietosanakirjan nimenomaan tulee pysyä oleellisessa, ja poistotkin voivat siksi joskus olla aiheellisia.--norr 21. marraskuuta 2010 kello 16.12 (EET)
replies: text: :Luulen nyt ymmärtäväni perusteesi. Ongelmana oli vain, että toimikunta ei sivuillaan mainitse juuri tämän muutoksen perusteita, mutta Metsästäjäliitto ja sitä lainannut lehti mainitsevat ne. Koska ei siis ollut mahdollista viitata sellaiseen mitä ei mainita primäärilähteessä, oli käytettävä sekundäärilähdettä. Oletin ja oletan yhä, että niissä ei kyseessä olisi ollut perusteiden virhetulkinta, vaan luotettava tieto. Lisäksi lehden viite oli vain perustelusivulauseen perässä, ja päälauseelle (ehdotettu nimi) oli oma viite eli toimikunnan sivu, joten mielestäni kyseessä ei ollut ns. lähteen vääristely. Mutta hyväksyn näkemyksesi, enkä aio palauttaa nimenvaihdoksen perusteita artikkeliin. --Compance 21. marraskuuta 2010 kello 16.47 (EET)
thread_title:  Muutosehdotuksen perustelujen poisto artikkelista? 

message: Laitetaan tänne selvyyden vuoksi linkki äskeistä edestakaisin siirtämistä koskevaan keskusteluun: Wikipedia:Kahvihuone (tekniikka)/Arkisto 19#Botti apuja Valkohäntäkauris artikkeliin? --Compance 18. lokakuuta 2011 kello 23.56 (EEST)
thread_title:  Linkki 

message: Artikkeli on nyt siirretty nimelle valkohäntäkauris, mikä on mielestäni hätiköityä sillä kuten lähdekkin sanoo "Tämä sivusto esittelee nisäkäsnimistötoimikunnan ehdotuksen nisäkkäiden suomenkielisiksi nimiksi. Nimistötoimikunta on itsenäisesti toimiva ryhmä, joka antaa ehdotuksensa julkisesti kommentoitavaksi ja lausuntokierrokselle. Nimistön hyväksymisestä päätetään kommenttien ja lausuntojen käsittelyn jälkeen." Ylempänä on jo keskustelua aiheesta ja artikkelissa on kappaleessa "Nimet ja luokittelu" esitetty lähtein asia. Ehdotan artikkelin palauttamista takaisin nimelle valkohäntäpeura. –Makele-90 (keskustelu) 29. toukokuuta 2012 kello 15.21 (EEST)
replies: text: tai  Mirgon (keskustelu) 29. toukokuuta 2012 kello 20.57 (EEST)

text: Pitäisi tehdä jonkinlainen kartoitus siitä, missä yhteyksissä on parin viime vuoden aikana käyetty kumpaakin nimeä. Kumpaa nimeä käytetään viimeksi ilmestyneissä painetuissa eläin- ja luontokirjoissa? Entä tiedotusvälineissä? Entä luonto- tai metsästysjärjestöjen tiedotteissa ja julkaisuissa? Entä viranomaisten vastaavissa? Ainakin lainsäädännössä eläimen nimi on käsittääkseni yhä valkohäntäpeura, mutta lakiteksti tietysti usein laahaa vähän todellisuudesta jäljessä. --Risukarhi (keskustelu) 29. toukokuuta 2012 kello 15.38 (EEST)
replies: text: :Nimeä käytettään sekaisin jopa samassa organisaatiossa. Haun perusteella esimerkiksi Yleisradio, Suomen ympäristöhallinto ja RKTL käyttää ensisijaisesti nimeä valkohäntäpeura. Suomen lainsäädäntö ja Suomen Metsästäjäliitto käyttää vain nimeä valkohäntäpeura. Myös Suomen kielen lautakunta on ottanut nimimuutoksen nihkeästi vastaan. Nimiehdotus valkohäntäkauris ei ole ensisijainen eikä se ole niin laajasti käytössä kuin vanhempi nimi. Lisäksi kyseessä ei ole "virallinen" (vrt Maailman lintujen suomenkieliset nimet) hyväksytty nimi vaan ehdotus kuten nisäkäsnimistötoimikunnan sivuillakin lukee. –Makele-90 (keskustelu) 30. toukokuuta 2012 kello 17.25 (EEST)
replies: text: ::Ihmettelen vaatimusta muuttaa nimeä takaisin johonkin lakiin perusteluna. Laki saattaa olla vuosikymmeniä jäljessä nykyisistä käytännöistä. Jos termiä"Valkohäntäkauris" käyttää jokin virallinen eläinpuisto tai jokin muu taho, niin tilannetta pitäisi tarkastella näin. Suomessa on käytössä muutamia lakeja Suurruhtinaskunnan ajalta, joten Wikipediankin pitäisi olla mukana parermmin nykyisessä kuin menneessä ajassa.  ja  Mirgon (keskustelu) 31. toukokuuta 2012 kello 10.54 (EEST)
replies: text: :::Yksittäiset kotisivut tai sieltä täältä poimitut maininnat eivät paljoa paina. Käytetyin, viranomaisten käyttämä ja virallinen nimi on edelleen valkohäntäpeura. –Makele-90 (keskustelu) 31. toukokuuta 2012 kello 20.53 (EEST)

text: :::Ja laki oli vain yksi esimerkki jossa käytetään nimeä valkohäntäpeura. –Makele-90 (keskustelu) 31. toukokuuta 2012 kello 20.54 (EEST)
Lähteitä nimille, mieluiten tuoreita - listaa saa täydentää: --Aulis Eskola (keskustelu) 31. toukokuuta 2012 kello 22.56 (EEST)
Kauris-lähteitä:
*Maakuntahallituksen päätös: Pirkanmaan maakuntaeläimen nimi vaihtuu valkohäntäkauriiksi.
*RanuaZoo: Valkohäntäkauriit saivat vasoja
*Hirvikanta pitkästä aikaa pienentynyt Satakunnassa, YLE 3.7.2012
*Otavan vuonna 2011 julkaisema Suomen nisäkkäät - "Suomen oloihin sovitettu suomennos" Djäggdjur i Sverige nimisestä teoksesta
*Valkohäntäkauris (valkohäntäpeura) – Odocoileus virginianus, Laji.fi (Suomen Lajitietokeskus)
*Kotus, sanakirja
Peura-lähteitä:
*Suomen metsästäjäliitto 2009: Metsästäjäliitto suosittaa käyttämään yhä perinteistä peura-nimeä
*Aamulehti 2012: Artikkelissa "Valkohäntäpeurojen saalismäärä putosi selvästi" todetaan "Valkohäntäpeura tunnetaan nykyisin myös nimellä valkohäntäkauris, metsäpeura nimellä metsäkauris ja kuusipeura nimellä täpläkauris"
*Lakitekstit aina vuodelle 2011 puhuvat peurasta (ovat tosin muutoksia vanhoihin lakeihin):
**Metsästyslaki
**Riistanhoito- ja pyyntilupamaksut
**Metsästysasetus
*Luontohetki: Valkohäntäpeura, luontodokumentti YLEllä
*Tuoreissakin jutuissa YLE käyttää yleisemmin peura-nimeä kuten:
**Ankarat talvet vähentäneet valkohäntäpeuroja, YLE 8.3.2012
Kauris / peura -lähteitä:
*RTKL selvitys "Riistakannat 2009 - Riistaseurantojen tulokset" käyttää kumpaankin sekaisin
On esitetty muutosta -lähteitä:
*Kotus 2008: Artikkelissa "Myyriä ja kontiaisia – asiaa nisäkkäiden uusista nimistä" todetaan "nisäkkäiden nimiin on esitetty muutoksia.. eräistä peuroista tulee kauriita:  kuusipeurasta  täpläkauris ja valkohäntäpeurasta valkohäntäkauris."
Virallisempaa keskustelua nimistä:
*Luonnontieteellinen keskusmuseo: Nisäkkäiden suomenkieliset nimet (esittelee nisäkäsnimistötoimikunnan ehdotuksen)
*Nisäkäsnimistötoimikunnan vastine Suomen kielen lautakunnan kannanottoon
Perinteisesti kysytään myös kuukkelilta ja kuukkeli kannattaa hyvin epävirallisesti peuraa äänin 23 tuhatta - 12 tuhatta.
Otavan vuonna 2011 julkaisema Suomen nisäkkäät näyttäisi käyttävän vain muotoa valkohäntäkauris. Kyseessä on tosin vain "Suomen oloihin sovitettu suomennos" Djäggdjur i Sverige nimisestä teoksesta. Muita ihan viime vuosien nisäkäskirjoja ei osunut kirjaston hyllyssä silmiin, mutta niistä olisi kiinnostavaa nähdä laajempi otos. Varsinkin olisi kiinnostava tietää, mitä nimeä suomalaisten eläin-/nisäkästutkijoiden kirjoittamat teokset käyttävät.--Risukarhi (keskustelu) 15. elokuuta 2012 kello 19.48 (EEST)
----
Mielestäni noudatetaan muotoa joka on laissa. Siis Valkohäntäpeura. Suomen kielen lautakunta suhtautuu vakiintuneiden nimien muutoksiin nihkeästi. Samoin kuin metsästäjäkunta ja eräharrastajat jotka kuitenkin ovat eniten kyseisen lajin kanssa tekemisissä.Lisäksi valkohäntäkauris nimenä aiheuttaa turhaa sekaannusta metsäkauriiseen. Eihän maaoravaakaan ole vaihdettu tikutakuksi vaikka sellaista EHDOTETTIINKIN. Ei nyt ole kyseessä mikään "liian vanha laki" jota pitäisi uudistaa. Käsittääkseni tämä ei ole wikipedian tarkoitus. Sisäliitin (keskustelu) 15. elokuuta 2012 kello 01.37 (EEST)
Jos se kerran on vahvistamaton ehdotus, niin miksi kiirehtiä asioiden edelle. Kokemus osoittaa että kaikenlaisilla vahvistamattomilla ehdotuksilla kaikilla eri elämänaloilla on taipumus muuttua moneen kertaan sikäli kuin ehtivät vahvistetuiksi lainkaan.--Urjanhai (keskustelu) 15. elokuuta 2012 kello 19.12 (EEST)
Tähän olisi hyvä saada vielä tuoreita oppi- ja tietokirjoja sekä biologian tutkimuksia vertailukohdiksi, mutta valkohäntäkauris-ehdotus ei oikein ole menestynyt eikä mitään tietoa nimen "virallistamisesta" ole nähty. Ehdotukset ovat vain ehdotuksia: eipä tuo tikutaku-ehdotuskaan ole oikein lyönyt läpi muuta kuin hupijuttuna - ja sitten yhden firman nimenä, jolla ei kylläkään taida olla mitään tekemistä eläinlajin kanssa! --Aulis Eskola (keskustelu) 15. elokuuta 2012 kello 20.13 (EEST)

text: Psykologisesti päin mäntyä tehty julkistus on aiheuttanut sen, että nyt tieto on mennyt toisin perille kuin oli tarkoitettu. Mitään sen kummempaa virallistamista ei ole tulossa, vaan lista on se mikä on, ja vaihtoehdot on ota tai jätä. Lintujennimien laatijat osasivat asiansa paremmin: Esitetty lintulista leimattiin virallisesti hyväksytyksi, ja niin se on mennyt läpi joka instanssissa. Väärän julkistustavan lisäksi Nisäkäslistalla on niitä naurettavuuksia, jotka ovat saaneet jo sen varttitunnin julkisuutensa. Väärinkäsitysten välttämiseksi: En ole toimikunnan jäsen, vaan satun vain muuten tietämään asian. K. Aitola (keskustelu) 15. elokuuta 2012 kello 20.39 (EEST)
replies: text: :Yllä olevista kommenteista valitettavasti näkee, että osa kirjoittajista ei ole lukenut aiheesta käytyjä aiempia keskusteluja eikä edes puheena olevaa artikkelia. Suosittelisin lukemaan ainakin tämän koosteen, jotta tämän yhden lajin nimen suhde koko asiayhteyteen eli tuhansien nimien muutosehdotuksiin hahmottuu paremmin. Lisäksi, joidenkin blogien ja muiden toissijaisten lähteiden listaaminen on täysin tarpeetonta, koska saatavilla on primaarilähde, josta ne kaikki tahot ovat kyseisen tiedon ottaneet. Ja siinä alkuperäisessä lähteessä tosiaan lukee varsin selvästi, että nämä tuhannet "uudet nimet" ovat yhä pelkästään ehdotuksia, joita ei ole hyväksytty. --Compance (keskustelu) 20. elokuuta 2012 kello 01.07 (EEST)
Itse olen asunut ikäni (50v) peuran alueella, Vesilahden ympäryskunnassa, kukaan paikkakuntalainen ei koskaan puhunut valkohäntäpeurasta kauriina, kun metsästettiin niin saalis oli peura, ja kun vastaavasti saalis oli kauris, kyseessä oli metsäkauris, nytkin riistalaskennassa/metsästettäessä metsästäjät vertaavat kauriiden, ja peurojen esiintymistä ja keskinäistä vuorovaikutusta näillä kansanomaisilla termeillä.
Nisäkäsnimistötoimikunta toimi kysymättä paikkakuntalaisilta, kielitoimistolta, ja tutkimatta lainsäädäntöä teki muutosehdotuksen, ja eräällä tavalla käveli yli perinteisen ja vakiintuneen käytännön.  –Kommentin jätti 109.240.119.238 (keskustelu) 26. helmikuuta 2016 kello 13.30 (EEST)

text: Uusi nimi valkohäntäkauris on vakiintunut suhteellisen hyvin, ja Kielitoimiston sanakirjassa valkohäntäpeura on merkitty vanhentuneeksi nimeksi. Siirtoa voisi taas harkita. Kaakkuri86 (keskustelu) 25. helmikuuta 2020 kello 17.57 (EET)
Siirretty keskustelun kaksi viimeistä kommenttia uuden keskusteluosion "Artikkelin siirto nimelle valkohäntäkauris (2024)" aloitukseksi. --Htm (keskustelu) 25. huhtikuuta 2024 kello 01.58 (EEST)
thread_title:  Artikkelin siirto nimelle valkohäntäkauris 

message: Levinneisyyskarttoja on vain Pohjois- ja Etelä-Amerikasta. Ei selviä, että niitä on myös Suomessa. Tekniikan Maailma on julkaissut artikkelin, että 40 % valkohäntäpeurissa on jäänteitä Covid-19 -vasta-aineista. Sikäli merkitystä levinneisyydellä myös Suomessa. –Kommentin jätti Ilkant (keskustelu – muokkaukset)  6. elokuuta 2021 kello 23.23 (EET)
thread_title:  Levinneisyys muuallakin kuin Amerikassa 

message: Noin 18,5 vuotta on mennyt keskustelun avauksesta. Molempia nimimuotoja käytetään yleisesti edelleen. Tärkeimmät sanasto- ja nimistölähteet Kotus ja Suomen Lajitietokeskus kuitenkin pitävät nyt valkohäntäkaurista ensisijaisena. Wikipediassa on nyt lähes kauttaaltaan "jo" käytössä nimistötoimikunnan hirvieläinnimistöuudistus (per laji.fi), jossa epiteetit -peura ja -hirvi rajoitettiin viittaamaan suurten kotimaisten lajien sukuihin Rangifer ja Alces, ja muut ovat kauriita. Valkohäntäkauris käy tässä maailmassa parhaiten tämän artikkelin nimeksi. -- norr (keskustelu) 24. huhtikuuta 2024 kello 20.59 (EEST)
replies: text: Melkein kannattaisi laittaa malline Malline:Korjattava/nimi artikkelisivulle. Keskustelu on loppuvaiheessaan ollut suhteellisen harvaa. -- Htm (keskustelu) 24. huhtikuuta 2024 kello 21.09 (EEST)

text: Ja niin tein. -- Htm (keskustelu) 25. huhtikuuta 2024 kello 01.56 (EEST)

text: Mielellämme näkisimme linkkejä ko. sanasto- ja nimistölähteiden asiaa käsitteleville sivuille. --Htm (keskustelu) 25. huhtikuuta 2024 kello 02.11 (EEST)
replies: text: :Nimilähdelinkkejä tonne kohtaan "Artikkelin siirto nimelle valkohäntäkauris" edeltävien jatkoksi, kiitos! Aulis Eskola (keskustelu) 25. huhtikuuta 2024 kello 09.12 (EEST)
replies: text: ::Kaipaisin linkkejä Kotuksen ja Suomen lajitietokeskuksen ja muidenkin nimistölähteiden sivuille lähinnä. ja ne voi laittaa tähän.-- Htm (keskustelu) 25. huhtikuuta 2024 kello 09.17 (EEST)
replies: text: :::Kielitoimiston sanakirja mainitsee valkohäntäpeuran vanhentuneeksi: . Lajitietokeskus esittää sen synonyymina: . -176.72.91.228 25. huhtikuuta 2024 kello 09.29 (EEST)
replies: text: ::::Lajitietokeskus ilmoittaa kyllä valkohäntäkauriin suositelluksi yleiskieliseksi nimeksi. Matthäus Gehägeberg (keskustelu) 25. huhtikuuta 2024 kello 09.46 (EEST)
replies: text: :::::Ai se olikin taksonomia-välilehdellä. Kumoan muokkaukseni. -176.72.91.228 25. huhtikuuta 2024 kello 09.48 (EEST)

text: ::::Lajitietokeskuksen mukaan metsästyslainsäädäntö käyttää edelleen peuraa. Simppeli googlehaku löytää ilmeisesti vielä enemmän -peura kuin -kauris osumia (52000 vs. 9000) ja laukonpeurallekin tulee  hiukan toista tuhatta osumaa.  --Kotuksella osumat vuodelta 2008 Myyrä, joka sai uuden nimen, Myyriä ja kontiaisia – asiaa nisäkkäiden uusista nimistä, Maailman nisäkkäiden suomenkieliset nimet ja Nisäkäsnimistötoimikunta vastaa. Uudempia ei Kotuksen sivulta valkohäntä-haulla löytynyt. -- Htm (keskustelu) 25. huhtikuuta 2024 kello 09.50 (EEST)

text: :::Laji.fi-linkki tuolla on ja Kotukselta 2008 juttuja. Onko Kotukselta uudempia? Aulis Eskola (keskustelu) 25. huhtikuuta 2024 kello 09.41 (EEST)
replies: text: ::::Kotuksen "sivuilla" ei periaatteessa löydy uudempia, mutta kyllä Kotuksen uusin kanta on silti Kielitoimiston sanakirjassa oleva merkintä valkohäntäpeurasta vanhentuneena. Valkohäntäkauris on se varsinainen hakusana. Peura vs. kauris -kiista on hieman hankala, sillä lainsäädäntö tosiaan puhuu edelleen peurasta. Sitä myös siksi suosittelevat metsästäjäliitot ja niiden lähellä olevat tahot. Kotus on ottanut kuitenkin kauriskannan. Mediassa käytetään edelleen molempia termejä, ja riippuu varmaan aika paljon uutisesta ja sen tekijästä.  --PtG (keskustelu) 25. huhtikuuta 2024 kello 10.43 (EEST)

text: ::::Lisään vielä linkkilistaan tämän Kielikellon 2018 jutun. Ei se tuo ratkaisua asiaan mutta kertaa keskustelua.  https://kielikello.fi/hiirut-jurumit-ja-muut-nisakkaat-mita-kuuluu-nisakasnimistoll-1/ Matthäus Gehägeberg (keskustelu) 25. huhtikuuta 2024 kello 10.50 (EEST)

text: Tilanne vaikuttaa siltä, että -peura on yleisesti käytössä, riippuu vähän käyttäjästä, mutta -kauris on suositus, joskin ai ainakaan 2010-luvun lopulla vielä riidaton. -peura kerrotaan vanhentuneeksi muodoksi Kielitoimiston verkkosanakirjassa. Tosin vanhentuneitakin sanoja saa käyttää eikä niitä kielletä tai poisteta suomesta. --Htm (keskustelu) 25. huhtikuuta 2024 kello 14.31 (EEST)

text: Tilanne on aika kiikun kaakun - molempia käytetään ja molemmille on perusteita. Tärkeintä on nyt, että:

text: * artikkelissa puhutaan asiasta samalla muodolla kuin mikä on artikkelin nimi

text: * kumpikin nimi ja perustelut kummallekin nimelle on esitetty artikkelissa

text: * toisestakin nimestä ja myös vanhasta kansanomaisesta "laukonpeurasta" on ohjaus

text: Aulis Eskola (keskustelu) 25. huhtikuuta 2024 kello 15.48 (EEST)
replies: text: :Ohjaukset on kunnossa, neljästä vaihtoehtoisesta suomenkielisestä nimestä ja viidestä latinankielisestä nimestä.-- Htm (keskustelu) 25. huhtikuuta 2024 kello 21.06 (EEST)
thread_title:  Artikkelin siirto nimelle valkohäntäkauris (2024)